PERIODEPLAN FOR VESTRE PLATÅ BARNEHAGENE

VI SETTER BARNDOMMEN I SENTRUM VED Å PRAKTISERE;

LIVSGLEDE, INKLUDERING, KJÆRLIGHET OG TRYGGHET

L-I-K-T

Denne periodeplanen gjelder for:

Januar-februar 2023

Solvang barnehage,   
 avdeling: **STRAEN**

Barnehageårets kjerneoppgave:

**LEK**

Periodetema:

**Lek, Nysgjerrighet og glede**

**Hvorfor vår kjerneoppgave er lek:**

LEK ER LIVSVIKTIG! Barn har et naturlig iboende behov for lek. En god barndom er preget av LEK, trivsel og vennskap.

Det er gjennom LEK:

-barn lærer og utforsker

-barn føler seg som en del av fellesskapet

-barn lærer språk.

-barn opplever trivsel; får utviklet seg og får mulighet til å BLOMSTRE!

Personalet har ansvar å tilpasse lekemiljøet med tanke på alder, språk, uttrykksformer og trygghet.   
Barnets interesser og mestringsnivå skal danne grunnlag for lek, gjennom hele barnehagehverdagen.

Det barnet har interesser for og finner mestring i, der vil barnet finne trygghet og utvikling.

I barndommen står leken sentralt. Derfor skal vi legge til rette for flere typer lek.

Rammeplanen sier at: «Barnehagen skal inspirere til og gi rom for ulike typer lek både ute og inne. Barnehagen skal bidra til at alle barn kan oppleve glede, humor, spenning og engasjement gjennom lek – alene og sammen med andre.»

**INNHOLD I PERIODEPLANEN**

|  |  |  |
| --- | --- | --- |
| **HVA SKAL VI JOBBE MED:** | **HVORFOR SKAL VI JOBBE MED DET:** | **NÅR, HVORDAN OG HVILKE AKTIVITETER SKAL VI HA:** |
| **FESTER OG TRADISJONER:**  **Samefolkets dag** | Rammeplanen sier at barnehagen skal synliggjøre samisk kultur og bidra til at barna kan utvikle fellesskapsfølelse for det samiske mangfoldet.  Barn skal møte ulike kulturer og språk. | I uke 5 og 6.  Samefolkets dag markeres i barnehagen **mandag 6.februar**. Da må alle være kommet senest 09.00.  Vi skal ha ekstra fokus på samefolkets kultur. Da kommer vi til å lytte til musikk og vise bilder av samene og deres tradisjonelle kultur. Vi har som mål å sette opp en lavvo og ha samling inne i lavvoen. Vi introduserer ulike instrumenter som runebomme, vi henger opp flagget, vi lærer oss å telle til 4 på et av de samiske språkene. Kanskje vi lager samisk mat. Barna skal bli kjent med nordlyset. Vi legger til rette for å ha noen formingsaktiviteter; vi maler nordlyset. |
| **Fastelavn**    På fastelavnssøndag pynter mange familier med fastelavnsris og serverer nystekte boller med krem. | Fra 1500-tallet og helt fram til vårt århundre har fastelavn vært en fest for alle. Fra gammelt av var det spesielt de voksne som fikk slå seg løs, men i dag er festen blitt til en familiebegivenhet. | Uke 7. Fastelavn er søndag 19.februar.  Vi lager fastelavnsris og baker boller med krem. |
| **Karneval**  Relatert bilde | **Karneval** har vært en europeisk tradisjon som strekker seg flere hundre år tilbake og etter hvert har spredd seg til flere andre deler av verden, da spesielt Brasil. I Norge har det vært tradisjon i barnehagene siden 70-80 tallet.  **Denne dagen kan de barna som har lyst kle seg ut.** | Vi markerer karneval i barnehagen **fredag 24. februar.**  Før karnevalet, pynter vi med masse farger på avdelingen.  Vi lager rytmeinstrumenter  Vi synger:  -Masken på  -Olè, olè, sambaen er løs  -Palo, palo, bonito (brasiliank)  -Solvangblues  -Glad samba  Vi har fellessamling, vi fisker godteriposer. Vi feirer karneval sammen med sang, dans og musikk.  **Mer informasjon kommer.** |
| **HVA SKAL VI JOBBE MED:** | **HVORFOR SKAL VI JOBBE MED DET:** | **NÅR, HVORDAN OG HVILKE AKTIVITETER SKAL VI HA:** |
| Et av Stavanger kommunes satsningsområder:    **LEK,**  **NYSGJERRIGHET OG GLEDE!**  For de som ønsker å lese mer om Stavangerbarnehagen, så følg linken og les mer:  <https://www.stavanger.kommune.no/barnehage-og-skole/barnehage/strategi-for-kvalitet-i-barnehagen/#22811>  Vi har et ekstra fokus på Gleding kalenderen og tilhørende bøker på samlinger i denne perioden  **-Gleding kalenderen-**    Vi skal aktivt jobbe med kalenderen «Gleding». Dette er en kalender som hver måned har fokus på det viktigste, nemlig hvordan vi har det med hverandre.  Hver måned er det et hovedtema der det er spørsmål til samtale, innspill til hva man kan gjøre for hverandre og ting som er viktig å huske på. Psykisk helse, livsmestring, sosial- og emosjonell kompetanse handler mye om det samme-nemlig å ha det godt med seg selv og andre. I kalenderen finner vi påfyll til selvfølelse, anerkjennelse, empati, vennskap, lek, nysgjerrighet, følelsesuniverset og glede (Gledingsteamet).  Det finnes en serie bøker om diverse følelser som er knyttet opp imot månedens tema i kalenderen.  Dette er bøker som inneholder tema som: Gleding, Feiling, Undring og Når livet blir trist.  Det er også kommet en ny bok: «Små gleder», som er gleding for de minste | Stavangerbarnehagen skal bidra til den gode barndommen ved å gi barn mulighet til å kjenne på glede og for å ha lek som kilde til trivsel. Miljøet barnet vokser opp i har betydning for barnets livsmestring og helse, og det er derfor svært viktig at barnehagen gir alle barn et lekemiljø av høy kvalitet. I stavangerbarnehagen skal personalet sikre progresjon i lekemiljøet slik at barn gis mulighet til nytenkning og nye mestringsopplevelser. Ved å sette leken i sentrum bidrar vi til å oppfylle lovkravet om barnas psykososiale barnehagemiljø.    Å ha fokus på følelser, hvordan man skal uttrykke disse på rett måte og mestre de sammen med andre barn og voksne, er ikke alltid like lett for et lite barn.  Ved å aktivt jobbe med viktige tema som akkurat dette, øker det muligheten til å lettere håndtere diss følelsene. Ved å bruke de forskjellige bøkene om følelser i samlinger sammen med barna åpner opp for gode samtaler, refleksjoner, gode øyeblikk og fine opplevelser sammen med barna. | Vi gir leken tid og rom både ute og inne, og sikrer at omgivelsene inspirerer til glede og lek.  Vi skal ha et ekstra fokus på uteleken og forbedre lekemulighetene.  Vi tilbyr ulike lekematerialer som inspirerer og fremmer kreativitet, nytenkning og problemløsning.  Vi støtter barnas utvikling og læring slik at leken utvides og blir mer spennende.  Vi bidra til at barn får felles erfaringer slik at de kan være sammen om noe i leken.  Vi har en lekende tilnærming til utvikling og læring.  Vi vet at alle barn vil leke og at det er vi som personal som sitter på løsninger til et inkluderende lekemiljø der alle barn får delta og glede seg i lek.  Når vi observerer at barn blir valgt bort i lek, støtter og hjelper vi dem.  Vi bidrar til at barn utvikler gode lekerutiner og strategier som gir dem tilgang til leken.  Når vi ser lek som er spennende og frodig, observerer og analyserer vi den og drøfter hvordan den kan vernes og videreutvikles.  Vi er språklig brobyggere i leken og løfter fram barnets erfaringer og kunnskap som verdifulle bidrag.  Plakater fra kalenderen med tema fra hver måned blir hengt opp ute i garderoben og inne på Vågen. Vi bruker bøker som er anbefalt i forhold til månedens tema på samlinger sammen med barna. Vi tar utgangspunkt i spørsmål og innspill fra kalenderen og undrer oss sammen med barna. Vi gjør oss oppmerksomme rundt følelsesuniverset i hverdagslige aktiviteter i barnehagen, og hjelper barna med å reflektere over spørsmål som: Hva gjør deg glad? Hvordan kan vi glede andre? Hva er det som gjør at man er en god venn? Hva kan vi gjøre for at alle har noen å leke med?  **Hvordan kan dere foreldre bidra?**  Ved å følge med på månedens tema på kalenderen i gangen, og snakke sammen med barna deres hjemme om de forskjellige spørsmålene om hva man kan gjøre for hverandre og hva som er viktig å huske på. Bidrar dere til en lettere forståelse for viktige tema hos barna. Tema for denne perioden er: Selvfølelse og selvgleding og Anerkjennelse. |
| **HVA SKAL VI JOBBE MED:** | **HVORFOR SKAL VI JOBBE MED DET.**  **FAGLIGE MÅL:** | **NÅR, HVORDAN OG HVILKE AKTIVITETER SKAL VI HA:** |
| AVDELINGENS TEMAPERIODE:  **Kroppen danser**    I denne perioden skal barna bli kjent med kroppen sin gjennom ulike sanseopplevelser.  Vi skal ha fokus på våre ulike sanser, følelser og bevegelse | Kroppen er vårt viktigste verktøy i løpet av livet. Vi bruker kroppen både fysisk og mentalt til å mestre utfordringer, bygge relasjoner, bearbeide inntrykk og utrykke våre følelser og tanker.  Vi jobber ut ifra Rammeplanen som sier:  «gjennom arbeid med kropp og bevegelse skal barnehagen bidra til at barna videreutvikler motoriske ferdigheter, koordinasjon og fysiske egenskaper, opplever trivsel, glede og trygghet i sin egen kropp og blir kjent med seg selv og egne følelser (s.49-50).  Målet er å gi en positiv oppfatning av selv, setter grenser for egen kropp og lærer å respektere andres grenser i fellesskap.  Vi ønsker å skape en læringsarena gjennom lek, hvor barna selv kan oppdage og undre i fellesskap hvordan kroppen vår fungerer og hva den klarer. | Vi skal blir kjent med sansene våre ved å lukte, smake, føle og lytte  Vi leker med mimikk og ansiktsuttrykk koblet til ulike følelser  Musikk og dans på Torjå  Yoga for barn  Barna masserer hverandre med vær-massasje/pizza-massasje  Utfordrer oss kroppslig gjennom hinderløyper både inne og ute i barnehagen  Bøker om kroppen er tilgjengelig på avdelingen  Underveis i perioden skal vi være lydhør for barnas innspill og ideer for å ivareta barnas medvirkning.  Personalet skal være aktiv deltakende i barnas lek, nysgjerrighet og glede |
| **HVA SKAL VI JOBBE MED:** | **HVORFOR SKAL VI JOBBE MED DET.**  **FAGLIGE MÅL:** | **NÅR, HVORDAN OG HVILKE AKTIVITETER SKAL VI HA:** |
| Solvang Barnehage er medlemmer av Musikk fra livets begynnelse, som er en aktør for Krafttak for sang. Dermed er vi medlemmer av Syngende barnehage For oss innebærer dette at vi har musikk og sang med oss gjennom hele hverdagen. | Rammeplanen sier at: personalet i barnehagen skal motivere barna til å uttrykke seg gjennom musikk, dans og drama og annen skapende virksomhet. Ved å ta i bruk sang og musikk forsterkes relasjoner og begeistring skapes.  Målet med å bruke sang i det daglige er å dele gleden og fellesskapsfølelsen. Vi ønsker å vekke nysgjerrigheten og invitere til lek. | Vi har faste sanger vi synger før måltider, i lek, under rydding, i samlingsstunder og ved håndvask. Vi bruker og sang ved å trøste eller i overganger fra en aktivitet til en annen. VI bruker sangens kraft til å skape trygghet.  Vi har fellessamlinger hver fredag på «Torjå» - i det store fellesrommet.  **Hvordan kan dere foreldre bidra:**  Sjekk gjerne  <https://www.syngendeforeldre.no/>  og <https://www.krafttakforsang.no/syngende-barnehage>  for videoer og tekster til sanger vi synger i barnehagen. Syng hjemme med den stemmen du har! J |
| **HVA SKAL VI JOBBE MED:** | **HVORFOR SKAL VI JOBBE MED DET.**  **FAGLIGE MÅL:** | **NÅR, HVORDAN OG HVILKE AKTIVITETER SKAL VI HA:** |
| **Treet**  Tree of Life | Sagamesser.no  Vi kommer til å bruke treet som symbol gjennom hele året for å følge alle årstider og værfenomener.  Treet symboliserer at en ikke er alene, men at du er dypt knyttet til verden rundt deg og avhenger av dem for å vokse og blomstre. | Årstider: Vi jobber oss gjennom året og årstidene vi har. I denne perioden utforsker vi vinteren.  Treet har mistet bladene sine og når snøen daler ned dekkes de med snø.  Vi bruker treet som inspirasjon til å jobbe med de ulike fagområdene.    For at barna skal få et ønske om å ta vare på naturen må de få mulighet til å bli kjent med den og glad i den. | Vi bruker sansene og følelsene våre gjennom lek, nysgjerrighet og glede.  På turer undrer vi oss sammen med barna. Hva skjer med trærne når det blåser, når det regner? Hvordan påvirker været våre kropper? Hvordan føles det når vi kjenner vinden på kroppen? Regnet på ansiktet? Snøen på hendene? Hva har skjedd med bladene? Hvor er insektene og småkrypene om vinteren? Hvordan skaffer fuglene seg mat? |

**PRAKTISK INFO OM DENNE PERIODEN:**

* Det er viktig at barna har nok skiftetøy liggende i garderoben, og at skiftet tilsvarer årstiden. Gå gjennom barnas klær ofte, og fyll på. Sjekk spesielt regntøy og dresser de dagene det har vært regn. **Merk klærne** med barnets navn!
* Den siste fredag i måneden ønsker vi at **ALLE** tar hjem alt av yttertøy for en sjekk og vask. Vi ønsker også at dere da rydder i barnets hylle i garderoben og går gjennom rydder/fyller på barnets kasse med skiftetøy.

Det er viktig med nok skift og klær etter vær, men det er heller ikke bra for barnets innemiljø om det blir hengende for mye klær i garderoben. Særlig om disse klærne er møkkete og fulle av sand.

**INKLUDERENDE BARNEHAGEMILJØ**

Alle barn har rett på et trygt og godt barnehagemiljø. (§42,Barnehageloven)

Alle som arbeider i barnehagen skal sikre seg at alle barnehagebarn har et trygt og godt psykososialt barnehagemiljø.

Loven fremmer en aktivitetsplikt for å sikre at alle barn får en trygg barndom.

Vestre Platå barnehagene skal jobbe forebyggende for å hindre at mobbing, krenkelser og utestenging oppstår.

Personalet skal legge til rette for utvikling av vennskap og sosialt fellesskap.  
Barna skal få oppleve at det finnes mange måter å tenke, handle og leve på.   
Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.

Barnehagen skal ikke godta krenkelser som; utestenging, mobbing, vold, diskriminering og trakassering (§41, Barnehageloven) For å oppnå dette vil vi jobbe med metoden «**Aktiv inkludering»**Alle ansatte øver med barna på hvordan de for eksempel kan vise og formulere seg for å inkludere andre barn, og hvordan de kan sette grenser for seg selv uten å krenke andre. Dette er like mye en læring for den enkelte ansatte som det er for barna. For å jobbe med aktiv inkludering må de ansatte være tett på barna og observere og veilede i situasjonene som oppstår.

For å oppnå dette vil vi jobbe med metoden «**Aktiv inkludering»**Alle ansatte øver med barna på hvordan de for eksempel kan vise og formulere seg for å inkludere andre barn, og hvordan de kan sette grenser for seg selv uten å krenke andre. Dette er like mye en læring for den enkelte ansatte som det er for barna. For å jobbe med aktiv inkludering må de ansatte være tett på barna og observere og veilede i situasjonene som oppstår.

**KJERNEVERDIENE I VESTRE PLATÅ BARNEHAGENE -Jeg praktiserer L-I-K-T**

**Jeg viser LIVSGLEDE ved å engasjere meg, undre meg, skape magi, synge og danse, være lekende og deltagende og være spontan.**

**Jeg er INKLUDERENDE ved å praktisere aktiv inkludering, være løsningsfokusert, la barna være medskapende i læreprosesser, gi og ta plass i fellesskapet uten å krenke andre, lete etter «gull».  
Jeg viser KJÆRLIGHET ved å være sensitiv, anerkjennende, raus, tilstedeværende og møte barna med «det varme blikket».**

**Jeg viser TRYGGHET ved å være autoritativ, lojal, bygge gode relasjoner, holde hodet kaldt og hjerte varmt, være ansvarlig og skape forutsigbarhet.**

**Syngende barnehage**



Dere lese mer på:

[www.syngendebarnehage.no](http://www.syngendebarnehage.no) og [www.syngendeforeldre.no](http://www.syngendeforeldre.no)

Musikalsk samvær styrker relasjonen mellom voksne og barn og bidrar positivt til barnets utvikling.

**SANGER, RIM OG REGLER VI SYNGER:**

Du har to øyner

Jeg har et hode

Det var en gang en ape

Lille Hasse hare

Salam mesalam

Jimba

**Regler**

Burreli burreli bukk

**Karneval**

Glad samba

Masken på

Sambaen er løs

Palo Bonito

**Bordvers**

Kua mi

Ormen den lange

Pulverheksa Abelone

Tombai tombai

Jorden nærer lite frø

**Overgangssanger**

Ting tingeling

Nå skal vi rydde og rydde litt

Vaske hender

Ri, ri på islandshest